SUID-AFRIKAANSE RADIOLIGA NUUS VIR SONDAG 380 JUNIE 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


Ons begin die bulletin met nuus van vier stil sleutels. 


Dit is met leedwese dat ons bekend maak dat die sleutels van Joe Sultz, 
ex-ZS6GAGO, Claude Arnott, ZS2AZT, Richard Mecke, ZSIMRS en Gerald 
Menesses, ZS1GRM die afgelope twee weke stil geword het. 


Joe, ZS6AGO het heengegaan in die week van 17 Junie op 95-jarige ouderdom. 
Ons betuig ons medelye aan sy familie en vriende. 


Claude, ZS2AZT voorheen ZS6AZT, van Graaf Reinet is op Sondag 23 Junie 
2019 oorlede. Ons meegevoel aan sy vrou Marge, familie en vriende. 


Richard, ZS1MRS is op Dinsdag 25 Junie 2019 oorlede. Ons betuig ons medelye 
aan sy vrou, Mary, ZS1MMM, familie en vriende. 


Gerald, ZS1GRM is op Donderdag 27 Junie 2019 oorlede. Ons meegevoel aan 
sy vrou, skoonseun Daniel, ZSIDEA, familie en vriende. 


POUSE 

In die nuus vandag; 

TWEE PLAASLIKE KOMPETISIES VOLGENDE NAWEEK 

DIE SARL/AMSAT SA BHF WERKSWINKEL 

en 

DIE JULIE RADIO ZS 

Bly ingeskakel vir meer inligting oor hierdie en ander interessante nuusitems. 


Die Nuusspan verwelkom Herman Erasmus, ZS6CTA. Herman sal een van die 
Engelse bulletin lesers wees. 


TWEE PLAASLIKE KOMPETISIES VOLGENDE NAWEEK 

Die SARL Newbie @SO Geselligheid is `n prettige aktiwiteit om alle nuwe radio 
amateurs aan te moedig om aktief te wees. As jy die RAE in Mei geskryf het, 
is hierdie kompetisie vir jou. Die @SO-Geselligheid word op Saterdag 6 Julie 
2019 vanaf 08:00 tot 20:00 UTC gehou met foon aktiwiteite op 20, 40 en 80 


meter. Die uitruiling en telling hang af van hoe lank jy `n amateur is. Logstate 
in slegs MS Excel formaat moet ingedien word teen 15 Julie 2019 per e-pos aan 
ZS3VdK@webmail.co.za. 


Die ZS5 Naelloop is 'n prettige aktiwiteit om kontakte tussen radio amateurs in 
KwaZulu-Natal en radio amateurs in Suider-Afrikaanse lande te bevorder. Dit 
is `n gelykgolf en foon kompetisie op 40 meter en vind plaas vanaf 14:00 tot 
15:00 UTC op Sondag 7 Julie 2019. ZS5-stasies sal 'n RS- of RST-verslag en 
hul dorp se naam of afkorting gee, ander stasies sal `n RS of RS$T-verslag en hul 
provinsiale of lands afkorting gee. Logstate in die ADIF, Cabrillo of MS Excel 
met die naam “My roepsein ZS5 Naelloop” moet ingedien word teen 15 Julie 
2019 per e-pos aan zs5contest@harc.org.za. 


Die Excel-logstate kan gevind word op die kompetisie bladsy op die Liga- 
webblad. Die reëls verskyn op bladsy 43 en bladsy 60 van die 2019 SARL 
Blouboek. 


PETISIE VIR REGULASIE VRA FCC OM `N NUWE 8-METER AMATEUR 
BAND TE SKEP 


Die FCCO het openbare kennisgewing vir kommentaar op 'n petisie vir Regu- 
lasie (RM-11843) ingestel, wat daarop gemik is om `n nuwe 8-meter amateur 
radio-toekenning op `n sekondêre basis te skep. Die Petisie stel voor dat die 
nuwe band op `n industriële-wetenskaplike-mediese (ISM) segment gesentreer 
kan word tussen 40,51 en 40,70 MH. Die spektrum tussen 40 en 41 MHz word 
tans aan die Federale Regering toegewys en as sodanig binne die oogpunt van 
die Nasionale Telekommunikasie- en Inligting Administrasie (NTIA). ARRL-Iid 
Michelle Bradley, KU3N, van Maryland, het die petisie in Mei ingedien. 


Radio-amateurs in Suid-Afrika het reeds toegang tot die 8 meter-band tussen 
40,675 tot 40,685 MHz slegs vir voortplantingsstudies. 


DIE SARL/AMSAT SA BHF WERKSWINKEL 


Die volgende SARL/AMSAT SA BHF-werkswinkel vind op Saterdag 20 Julie 
2019 plaas vanaf 08:30 tot 13:30 by die Nasionale Amateur Radio Sentrum in 
Octavestraat, Radiokop. Registrasie begin om 08:30. Na die opening deur Nico, 
ZSGOL, vind die groot debat oor Horisontale teenoor Vertikale polarisasie onder 
leiding van Dick, ZS6GBUN. Brian, ZS6YZ sal `n opdatering gee op die 2 meter 
baken projek en Pine, ZS6OB bespreek antennas vir jou BHEF-stasie. Hans, 
ZSGAKV sal oor die Weskus-voortplantings verskynsel praat en ter afsluiting 
sal Brian, ZS6YZ praat oor die Tru-baken Netwerk, Hans, ZSGAKV sal praat 
oor die HF Geraasvlak en Nico, ZS6OL sal praat oor waarom BHF en UHF 
is belangrik vir die toekoms van ons stokperdjie. Ligte verversings sal in die 
middel van die oggend bedien word. Die registrasiegeld is R50 vir SARL en 
AMSAT SA lede en R100 vir nie-lede. Om te registreer, volg die skakels op 
www.sarl.org.za 


Jy luister na `n nuusbulletin van die Suid-Afrikaanse Radioliga wat uitgesaai 
word via die Pretoria Amateur Radio Klub herhalernetwerk sowel as op 7 066 


mhz vanuit Pretoria. 
DIE JULIE RADIO ZS 


Die Julie 2019-uitgawe van Radio ZS is beskikbaar vir aflaai vanaf die Radio 
ZS-bladsy op die Liga-webwerf. In hierdie uitgawe kan jy meer lees oor Jeug in 
Amateur Radio met artikels oor die Reddam House Amateurradioklub in Kaap- 
stad, die Jeugland Amateurradioklub in Kempton Park en die Jeug aktiwiteite 
tydens Ham Radio 2019 in Friedrichshafen. 


Ly jy aan HTAS? En sal Mount Athos stil wees? Aan die BHF kant kan jy lees 
oor die 2 meter SO tussen die Kaap Verdiese-eilande en Guadeloupe, ook `n 
Turnstile-antenne vir 2 meter en `n 1387 MHz-antenna. Aan die HF kant kyk 
ons na antennas vir die lae frekwensies, die 2 200 en 630 meter-bande. En meer 
in hierdie 72 bladsy uitgawe. 


AMSAT SA DUBBEL BAND YAGI NOU BESKIKBAAR VIR UITVOER 


Na aanleiding van versoeke van baie amateurs buite Suid-Afrika, kan AMSAT 
SA die dubbele band Yagi vir uitvoer aanbied indien dit in `n groep van 6 
aangebied word. Dit is `n ideale manier vir `n klub of groep amateurs om 
een bestelling te plaas en voordeel te trek uit die deel van die koerier koste. 
Besonderhede is beskikbaar op www.amsatsa.org.za. Aflewering geskiet tussen 
5 en 7 dae. Nuwe voorraad is binnekort weer beskikbaar. In Suid-Afrika kan 
die Yagi bestel word in enkel- of meervoudige eenhede. 'Tot 4 Yagis kan in een 
pakkie van Postnet na, Postnet gestuur teen R120, insluitende verpakking. 


KONTROLEER JOU @SLS OP DIE SARL WEBWERF 


Wanneer laas het jy op die SARL-webwerf gekontroleer of jy enige elektron- 
iese @SLs ontvang het? Gaan na www.sarl.org.za/saasl/default.asp en volg die 
skakel. Miskien ontneem jy 'n ander amateur om aansoek te doen vir toeken- 
nings omdat jy nie die @SLs wat aan jou gestuur is, erken nie. 


HAM RADIO 2019 Sê 14 300 VAN 50 LANDE HET BYGEWOON 


Terwyl radio amateurs in Noord-Amerika die naweek van 21 tot 23 Junie aan die 
ARRL Velddag deelgeneem het, het sowat 14 300 besoekers uit meer as 50 lande 
op die oewer van die Bodensee in Friedrichshafen, Duitsland vir HAM RADIO 
2019 aangekom. Hierdie jaar was daar 184 uitstallers en Ledeverenigings uit 32 
lande. 


'n Groot kontingent van Jeug op die Lug (YOTA), 'n inisiatief van IARU Streek 
1, het gehelp om die 2019 YOTA somer kamp te bevorder wat vanaf 11 tot 17 
Augustus naby Sofia in Bulgarye gehou sal word. Gedurende HAM RADIO het 
jong amateurs die YOTA-vlag na elk van die stalletjies, wat deur lede van die 
Internasionale Amateurradiounie (TJARU) georganiseer is, gedra om die skare 
aan te moedig om die jong amateurs te ondersteun. 


Die SARL-span van Nico, ZS6O@L en Koos, ZR6KF, was by Ham Radio 2019 om 
die YOTA-vlag en Morse Sleutel te oorhandig aan die BEFRA-span van Panayot, 


LZ1US en Gergana, LZ1ZYL. Lees meer hieroor op bladsy 16 van die Julie 
Radio ZS. HAM RADIO 2020 vind plaas vanaf 26 tot 28 Junie 2020. 


LIDMAATSKAP AANSOEKE 


Die SARL het lidmaatskap aansoeke van Gerrit Dalhuysen, ZR1GDL; Glen 
Cummings, 4S2GV; Hardus van Bosch, ZS6VB; Neil Viljoen, ZSL-1204 en die 
Brakpan Radioklub, ZSGBRK ontvang. Enige besware teen hierdie lidmaatskap 
aansoeke moet die Liga Sekretaris bereik voor die Woensdag na aanleiding van 
hierdie bulletin. Stuur asseblief jou besware aan secretary@sarl.org.za 


Nou die Dagboek van Gebeure vir die volgende paar weke: 


1 Julie - die aanvang van SARL finansiële jaar en lidmaatskap betalings is ver- 
skuldig; die sluitingsdatum vir SARL Top Band @SO Geselligheid Logstate 06 
Julie - die SARL Newbie @OSO Geselligheid 07 Julie - die Z$5 Naelloop 13 Julie 
- die Radar Uitdaging en die registrasie vir die Oktober RAE open. 18 en 14 
Julie - die TARU HF Kampioenskappe met ZS9HGO 14 Julie - die RSGB Krieket 
Wêreldbeker-marathon eindig, jou laaste kans om ZS19CWGC te werk 17 Julie 
- die SARL Woensdag 80 m Klub Naelloop 20 Julie - die SARL/AMSAT SA 
BHF Werkswinkel by die NARGC en die Winter ORP Kompetisie 21 Julie - die 
Z7S2 Naelloop 


Om die bulletin mee af te sluit, 'n opsomming van ons hoof berig: 


Die SARL Newbie @OSO Geselligheid word op Saterdag 6 Julie 2019 vanaf 08:00 
tot 20:00 UTC aangebied met foon aktiwiteite op 20, 40 en 80 meter. As jy 
die RAE in Mei geskryf het, is hierdie wedstryd vir jou. Die ZS5 Naelloop is 
'n gelykgolf en foon kompetisie op 40 meter en vind plaas op Sondag 7 Julie 
2019 vanaf 14:00 tot 15:00 UTC en 'n kans om daardie @SOs vir die Worked 
A11 ZS-toekenning te werk. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kH laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 3,620 kHz plaas met vergunning van 
Andy, ZS6GADY. Ons ontvang graag jou seinrapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, EE deur Johan de Bruyn, 
ZSGJHB en gelees deUT ....u. ui ie vee see vee oek Re Ba es 


Die Afrikaanse Nuusspan groet nou en wens jou 'n mooi week toe. Totsiens. 


/EX 


